سنڌ جون ڊويزنون

پاڪستان جو صوبو سنڌ انتظامي طور ڇھ ڊويزنن ۾ ورهايل آهي، جڏھن ته ستين ڀنڀور ڊويزن ٺلھو اعلان تائين محدود رھي، جيڪا ڳاڻيٽي۾ نٿي آڻي سگھجي. هن صوبي ۾ هيٺيون ڊويزنون آهن. ڊويزن واري ورھاست جي شروعات برٽش انڊيا واري دؤر ۾ ڪئي وئي ھئي. پاڪستان ٺھڻ کان پوءِ 1956 م اولھ پاڪستان کي ھڪ صوبي جو درجو ڏئي 1970 تائين ان روپ م برقرار رکيو ويو ۽ سموري سنڌ ان جو ھڪ حصو ھئي. ان وقت شروع ۾ ڪراچي وفاق جي حوالي ھيو ۽ سنڌ واري ھاڻوڪي علائقي کي ٻن ڊويزنن ۾ ورھايو ويو هو جن جا نالا حيدرآباد ڊويزن ۽ خيرپور ڊويزن ھيا. ڪراچي جي واپسي بعد ڪراچي ڊويزن قائم ٿي. 1970 م ون يونٽ جي انت کان پوءِ موجوده سنڌ جي بحال ٿيڻ بعد خيرپور ڊويزن ختم ڪري سکر ڊويزن قائم ڪئي وئي ۽ ميرپورخاص ڊويزن جو پڻ قيام ٿيو. بعد ۾ لاڙڪاڻو ڊويزن، نوابشاھ ڊويزن  ۽ ڀنڀور ڊويزن قائم ڪيون ويون. نوابشاھ ڊويزن جو نالو تبديل ڪري شھيد بينظيرآباد ڊويزن رکيو ويو. آگسٽ 2000 ۾ ڊويزن سسٽم ختم ڪري لوڪل گورنمينٽ جي ضلعي سرشتو قائم ڪري ڊسٽرڪٽ ڪوآرڊينيٽر آفيسرن جي پوسٽ ٺاھي وئي ۽ ڊويزن سطح تي عملدارن جا عھدا ختم ڪيا ويا پر 2008 م ڊويزن سطح تي انتظامي ورهاست بحال ڪئي وئي. 

+ سنڌ صوبي جون ڊويزنون ڊويزن ضلعا صدر مقام 1  ڪراچي ڊويزن  7  ڪراچي 2  ڀنڀور ڊويزن ڇڙو اعلان تائين  3  مڪلي 3  حيدرآباد ڊويزن  6  حيدرآباد 4  ميرپور خاص ڊويزن  3  ميرپور خاص 5  سکر ڊويزن  3  سکر 6  لاڙڪاڻو ڊويزن  5  لاڙڪاڻو 7  شهيد بينظيرآباد ڊويزن  3  نوابشاھ   ڪل ضلعا  30  

حوالا

زمرو:پاڪستان جون ڊويزنون